CELEX: 22010D0255
Language: sk
Date: 2009-11-23 00:00:00
Title: Odporúčanie Rady pre spoluprácu EÚ – Ukrajina č. 1/2009 z  23. novembra 2009 týkajúce sa vykonávania programu pridruženia EÚ – Ukrajina

4.5.2010   
            
            
               SK
            
            
               Úradný vestník Európskej únie
            
            
               L 111/31
            
         ODPORÚČANIE RADY PRE SPOLUPRÁCU EÚ – UKRAJINA č. 1/2009
   z 23. novembra 2009
   týkajúce sa vykonávania programu pridruženia EÚ – Ukrajina
   (2010/255/ES)
   RADA PRE SPOLUPRÁCU EÚ A UKRAJINY,
   so zreteľom na Dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi a Ukrajinou, ďalej len „dohoda“, a najmä na jej článok 85,
   keďže:
   
               (1)
            
            
               Článok 85 dohody splnomocňuje Radu pre spoluprácu, aby vypracovala náležité odporúčania na základe dohody medzi oboma stranami.
            
         
               (2)
            
            
               V zmysle článku 102 dohody prijmú zmluvné strany akékoľvek všeobecné alebo špecifické opatrenia potrebné na splnenie záväzkov vyplývajúcich z tejto dohody a zabezpečia, aby boli ciele v nej stanovené dosiahnuté.
            
         
               (3)
            
            
               Zmluvné strany dohody v súčasnosti rokujú o dohode o pridružení vrátane vytvorenia rozsiahleho a komplexného priestoru voľného obchodu.
            
         
               (4)
            
            
               Zmluvné strany dohody sa dohodli na znení programu pridruženia EÚ – Ukrajina.
            
         
               (5)
            
            
               Program pridruženia EÚ – Ukrajina nahradí súčasný akčný plán EÚ – Ukrajina, pripraví skoré vykonávanie budúcej Dohody o pridružení medzi EÚ a Ukrajinou a uľahčí ho prostredníctvom vypracovania a vzájomného odsúhlasenia konkrétnych krokov, ktoré poskytnú praktické usmernenie pre takúto prípravu a vykonávanie.
            
         
               (6)
            
            
               Program pridruženia má dvojitý účel: stanoviť konkrétne kroky na prípravu dohody o pridružení a poskytnúť širší rámec na plnenie celkového cieľa, ktorým je dosahovanie politického pridruženia a väčšej hospodárskej integrácie Ukrajiny v rámci EÚ.
            
         
               (7)
            
            
               Program pridruženia je operatívny dokument, ktorý sa bude podľa potreby revidovať na základe preskúmaní pokroku uvedených v oddiele 3.9 programu pridruženia a s prihliadnutím na dosahovanie jeho celkových cieľov,
            
         PRIJALA TOTO ODPORÚČANIE:
   Jediný článok
   Rada pre spoluprácu odporúča zmluvným stranám, aby vykonávali program pridruženia EÚ – Ukrajina, ako sa uvádza v dokumente UE-UA 1056/2/09 REV 2, do takej miery, do akej toto vykonávanie smeruje k príprave a vykonávaniu budúcej dohody o pridružení EÚ – Ukrajina.
   
      V Bruseli 23. novembra 2009
      
         
            Za Radu pre spoluprácu
         
         
            vedúci delegácie EÚ
         
         C. BILDT
         
            vedúca ukrajinskej delegácie
         
         J. TYMOŠENKO